Shadchanus in Halacha

1. **כתר שם טוב – סימן '**
2. **נזר ישראל – נושאין סימן א**
3. **בראשית רבה (וילנא) פרשת ויצא פרשה סח**

רבי יהודה בר סימון פתח (תהלים סח) אלהים מושיב יחידים ביתה, מטרונה שאלה את ר' יוסי בר חלפתא אמרה לו לכמה ימים ברא הקב"ה את עולמו אמר לה לששת ימים כדכתיב (שמות כ) כי ששת ימים עשה ה' את השמים ואת הארץ, **אמרה לו מה הוא עושה מאותה שעה ועד עכשיו, אמר לה הקב"ה יושב ומזווג זיווגים בתו** של פלוני לפלוני, אשתו של פלוני לפלוני, ממונו של פלוני לפלוני, אמרה לו ודא הוא אומנתיה אף אני יכולה לעשות כן כמה עבדים כמה שפחות יש לי לשעה קלה אני יכולה לזווגן, אמר לה אם קלה היא בעיניך, קשה היא לפני הקב"ה כקריעת ים סוף

1. **תלמוד בבלי מסכת ברכות דף סא עמוד א**

ויביאה אל האדם אמר רבי ירמיה בן אלעזר: מלמד שנעשה הקדוש ברוך הוא שושבין לאדם הראשון; מכאן למדה תורה דרך ארץ שיחזור גדול עם קטן בשושבינות ואל ירע לו.

1. **רש"י מסכת ברכות דף סא עמוד א**

שושבין - משתדל בחופתו ובזיווגו.

1. **תלמוד בבלי מסכת שבת דף קנ עמוד א**

**חשבונות של מצוה - מותר לחשבן בשבת**. ואמר רבי אלעזר: פוסקים צדקה לעניים בשבת. ואמר רבי יעקב בר אידי אמר רבי יוחנן: מפקחין פיקוח נפש ופיקוח רבים בשבת, והולכין לבתי כנסיות לפקח על עסקי רבים בשבת. ואמר רבי שמואל בר נחמני אמר רבי יוחנן: הולכין לטרטיאות ולקרקסאות ולבסילקאות לפקח על עסקי רבים בשבת. **ותנא דבי מנשה: משדכין על התינוקות ליארס בשבת**, ועל התינוק ללמדו ספר וללמדו אומנות. - אמר קרא ממצוא חפצך ודבר דבר, חפציך - אסורים, חפצי שמים - מותרין.

1. **רמ"א חושן משפט הלכות שלוחין סימן קפה**

הגה: **השדכן הוי כמו סרסור**. ואם השדכן רוצה שישלמו לו מיד שכר שדכנות, והבעלים אינם רוצים לשלם עד הנישואין, **תלוי במנהג המדינה.** ובמקום שאין מנהג, הדין עם הבעלים. ובמקום שאין צריך לשלם לו עד הנישואין,אם חזרו בהן ונתבטל השדכנות פטורים הבעלים מלשלם לו שכרו,] אלא אם כן התנו בהדיא על מנת שיתפייס, ואז צריך לשלם לו מיד, אפילו יחזרו בהן

1. **תשובות והנהגות כרך א סימן תשלו**

שאלה: שדכן הדורש תשלום עבור שידוך שעשה מה הדין

 דין שדכן כסרסור ומגיע לו כסף מדינא, עי' ברמ"א חו"מ סס"י רס"ד וביש"ש פ"ק דב"ק ס' ל"ח ובפת"ש חו"מ שם באורך, **ובמהרי"ל הלכות חנוכה כתב שהיה פרנסתו משדכנות, וכן שמענו מכמה גדולים שלקנות אתרוג הקפידו מדמי שדכנות דוקא מאחר והכסף ביושר, משא"כ שכר הרבנות או הר"מ חששו שמא אינו כסף ביושר לגמרי, וצודק איפא השדכן שדורש כסף**.

 אמנם הבע"ד טוען שכאן לא נוהגים לשלם לשדכן, וסבר הוא שהשדכן נתכוין למצוה או עשה מתוך ידידות, אבל כאמור האמת שנהנה וראוי לשלם על כך, ומה גם שמקובל שלפעמים אם לא משלמים לשדכן המגיע לו ע"פ דין, עלול זה להזיק אחר כך בזיווג שלא יהיה ביניהם שלום בית ח"ו, או אפילו לא יהיו להם ילדים ח"ו. (ואני מכיר כמה צדיקים שנהגו לשאול את מי שבא אליהם שאין ילדים: "שילמת השדכן?", וכן אם השמות בכתובה נכתבו שלא כדין לפעמים זה מעכב!) ומיהו אם המנהג במקום קבוע לא לשלם לא נוכל לחייבם לשלם, וכפי ששמעתי בהרבה מקומות אצל הספרדים לא נהגו לשלם שדכנות והשידוכים שעושים הם הכל לשם שמים.

 ושמעתי מפי ידידי הגר"א רומפלער זצ"ל בשם הקדוש האדמו"ר רבי אהרון רוקח מבעלזא זצ"ל, דמי שמשדך אחרים לשם שמים זוכה בזה לילדים טובים, וא"כ לכאורה ראוי למנוע ליקח שכר, אבל אפשר שהכוונה בלשדך לשם שמים הוא רק באופן שבאמת דעתו שזהו הכי טוב ומתאים לשניהם וזהו לש"ש, לזוג זיווגים כרצונו ית"ש, אבל אח"כ יוכל שוב לדרוש כסף המגיע לו ע"פ דין כסרסור וכמו שהבאנו מדברי רבותינו זצ"ל, ובלבד שלא יריב על כך.

1. **ערוך השולחן חושן משפט סימן קפה**

  סעיף יב

כשרבים הם השדכנים או הסרסורים אין בזה דינים קבועים ובתקנות נמצא דהמתחיל והגומר חולקים ביניהם והאמצעיים לא יטלו כלום דמדינא העיקר הוא הגומר והמתחיל כיון שהוא הציע העניין ראוי לבא על שכרו ג"כ אבל האמצעי מה עשה ומ"מ נהוג עלמא ליתן קצת חלק גם להאמצעי ומתחיל נקרא מי שהציע השידוך או העסק באופן שקודם הצעתו לא עלה ע"ד הצדדים להתקשר ואז אף אם לא עסק בהפרטים נקרא מתחיל אבל אם גם בלעדו היה הענין ידוע אין זה מתחיל כלל אם לא שנכנס בהפרטים ובאיזה מהפרטים עשה השואה ביניהם ואף שאח"כ היה איש אחר שגמר מ"מ נקרא מתחיל לפי שעסק בהפרטים ואם גם אחד מפרטיו לא נתקיים אינו מתחיל כלל וראוי לכל ירא אלקים כשאחד מציע לפניו שידוך או עסק ורואה שעי"ז ביכולת לגמור לא יכניס אחר בזה אפילו האחר הוא אוהבו וקרובו אם לא שרואה שע"י זה בלבד לא יוגמר העניין כרצונו ועכ"ז אם הכניסו אף שלא כראוי אין להשדכן או להסרסור תביעה עליו ובדרך כלל א"א להיות דינים קבועים בעניינים אלו והדיינים למראה עיניהם והבנת לבם ישפוטו בצדק והצדדים כשהשלישו השדכנות או הסרסרות כשירים להעיד מי היה המתחיל ומי הגומר וכיוצא בזה שאין נוגעים בעדות אם לא שאחד מהשדכנים הוא קרוב ופסול לעדות מצד קורבתו:

1. **דרכי תשובה סימן קנד**

(ו) תיילד לעכו"ם. עי' כנה"ג בהגהות הטור סוף אות ו' שכ' וז"ל **ולזווג זווגים מכותים יש להסתפק אם שריא או לא ומצאתי למהר"ם חלא"ה בתשו' שכ' שנהגו בהם היתר והנח להם לישראל מוטב שיהיה שוגגין** וכו' עכ"ל ועי' בשו"ת חוות יאיר סי' קפ"ח שכ' **שאין ללמוד מזה דה"ה דאסור לזווג בגוים דלא עדיף ממה שאסור להניק ולהוליד דבמזווג מי יימר שתוליד והיא גם רחוק ומי לנו גדול מהרמב"ן שעשה לגויה רפואה שתלד** וכו' וסיים **ומ"מ קבלתי מפי גדולים וזקנים כי המתעסק באלה לא יצא נקי** ובניו יקדיחו תבשילם עיי"ש ועי' בשו"ת זרע אמת חלק ג' ביו"ד סי' ק"ו שנשאל בזה אם מותר להיות שדכן וסרסור בין נכרי לנכרית לזווגם ועכ"פ **אם יש היתר בעושה בשכר ומשום איבה כמו במיילדות** והביא דברי הכנה"ג הנזכר ולדינא כ' להתיר דנכרי **בזה"ז לאו עובדי ע"ז נינהו וסיים אמנם בהא מודינא דבישראל מומר יש לאסור אפי' בכה"ג דהא קיי"ל שהם מורידין ולא מעלין ואסור להצילן** ועוד מכמה טעמים עיי"ש באורך ועי' בשו"ת מהר"י אסאד חיו"ד סי' ר"ל אות ב' שנשאל בענין זה אם מותר לעני ישראל לשדך נכרי ונכרית בשכר טוב בעמלו שפסקו לו והביא דברי החו"י הנזכר שכ' בקבלה שלא לעסוק באלה ובפרט לפי הנשמע שנימוס הנכרים הוא שהשדכן צריך להיות מיסב בראש הקרואים אצל הזוג במשתה הנישואין שלהם וא"כ הרי יש עוד חשש שיאכל עמהם מאיסור וישתה יין נסיכם ואפי' אם יאכל מביתו מאכלי היתר יש איסור מדינא לאכול במשתה חופתם וכו' אך מ"מ בנ"ד כיון שהנכרי משלחו לשדך לו נכרית פלונית ידיעה זה עדיף מזווג דעלמא ויכולין להתיר לו לעשות שליחותו בהרווחת ממון ובתנאי שלא יבא להמשתה עמהם כלל וכלל עיי"ש ועי' בשו"ת ריב"ם שנייטו"ך חיו"ד סי' מ' מ"ש בענין זה והעלה להחמיר מאד בדין זה אך בנידון שאלתו שאין הישראל אומר כלום בענין השידוכין ורק שהענין הוא שיש לעכו"ם למכור קרקעות והעכו"ם השני צריך לקנות ומצב הענין הוא שאם יבא בברית המו"מ ממילא יתשדכו זה עם זה בזה מצדד להקל שמותר להישראל להיות סרסור בענין הקרקעות שיקנה כיון שאין הישראל אומר כלום מענין השידוך עיי"ש באורך: